Edderkoppen
Edderkoppen er det danske navn for Marvel Comics superheltefigur- og serie Spider-Man . Figuren blev skabt af Stan Lee og Steve Ditko i 1962 og optrådte første gang i Danmark i 1967 i bladet Dæmonen. Figuren fik samme år sit eget blad med den danske titel Edderkoppen.
I 1999 overgik Marvels danske serienavne til engelske navne, og serien fik navnet Spider-Man. Dette var en omdiskuteret beslutning blandt danske fans. Argumentet for navneskiftet var, at de fleste læsere (og seere) gennem især tegnefilm og film stiftede bekendtskab med Marvels seriefigurer under deres oprindelige amerikanske navne.